open-index/open-wikipedia-markdown huggingface dataset:
Doping i idrett

**Doping** i idrett er bruk av stoff (ofte kalla dopingmiddel) som kan fremja idrettsprestasjonane til ein utøvar.

## Historie
Testosteron, eit anabolt-androgent steroid som ofte vert kalla eit anabolt steroid, vart nytta av vektløftarar frå Sovjetunionen frå 1950-talet som del av eit statleg program. 
John Ziegler, som var lækjar for det USA-amerikanske vektløftarlaget, fekk høyra om teknikken, og prøvde ut små dosar testosteron på seg sjølve, den amerikanske trenaren deira og to utøvarar.
Alle la på seg vekt og auka styrken meir enn noko anna treningsprogram, men hadde også bieffektar. På leit etter eit middel utan bieffektar fann Ziegler fram til det anabole steroidet metandrostenolon (Dianabol, DBOL), laga av Ciba Specialty Chemicals.
Dette var «det første av de store ASS-preparatene innen idretten», men skulle også visa seg å ha biverknader.

Dei første dopingtestane skjedde i 1966. I 1967 kom IOC sine første lister over forbodne (prestasjonsfremjande) stoff.
I samband med OL i Mexico i 1968 blei det nedlagt dopingforbod som galdt heile verda.

Bloddoping tok til seint på 1960-talet.

Det vart funne steroid frå gruppa anabolt-androgent steroid (AAS) i dopingtestar i 1976.

I 2000 påviste ein bruk av «kunstig EPO», ei form for bloddoping. Eit såkalla designer-steroid, norboleton, vart funne i urinprøva til ein utøvar for første gong i 2002.

I 2003 tok antidopingbyrået WADA over dopinglista til IOC, og vart den øvste styresmakta i antidoping-arbeidet.

Steroidet THG, fullt namn tetrahydrogestrinon, vart første gongen funne i ei dopingprøve utanom tevling i 2003.

I 2010 vart det gjort ein positiv dopingtest for veksthormon.

I desember 2012 var GW1516, ein metabolsk modulator, påvist i ein positiv dopingtest under Vuelta Ciclista a Costa Rica. Tre av dei costaricanske syklistar fekk utestenginger i 3 år, og ein fekk utestenging i 12 år fordi han hadde ein tidlegare dopingdom.

## Metodar
*Bloddoping
*Gendoping

## Noreg
Norges Idrettsforbund starta sitt første anti-dopingprogram i 1976. Den første utøvaren vart teken for doping i Noreg i 1977.

Stortinget vedtok (1992) ei dopinglov som gjorde at produksjon, innførsel og salg av mellom anna AAS, vart rekna som narkotika-kriminalitet.

Antidoping Norge vart danna i 2003.

## Notable avsløringar

*Sommar-OL 1968 var den fyrste gangen en OL-utøvar vart diskvalifisert for doping; Dopingprøva i samband med skyting i moderne femkamp, viste alkoholen etanol.

*I Dopingsakene frå Lahti-VM i 2001 vart hydroksyetyl-stive (HES) - ein antikoagulant (blodfortynnar) nytta. Stoffet kan nyttast til å kamuflera EPO-doping.
* Fuentes-dopingsaka
*Skandalen knytt til Biogenesis-klinikken (*Biogenesis baseball scandal*)
*Dopingsaker tilknytte Tour de France

## Sjå òg
*Boka *[[L.A. Confidentiel]]*
*Dopingmiddel
*Steroid
*Doping i baseball
*Stoff på forbodslista til antidoping-byrået WADA

## Kjelder
Biladi, Biladi, Biladi

**«Biladi, Biladi, Biladi»** ('Mitt heimland, mitt heimland, mitt heimland') har vore nasjonalsong for Egypt sidan 1979.
Teksten blei skriven av Mohamed Younis al-Qady og Sayed Darwish skreiv musikken. Refrenget var inspirert av ein av dei mest kjende talane til ein av leiarane for nasjonalistrørsla i landet, Mustafa Kamel.

## Tekst

### Omsetjing til engelsk
**Refreng:**
:*My homeland, my homeland, my homeland*
:*You have my love and my heart.*
:*My homeland, my homeland, my homeland*
:*You have my love and my heart.*

**I**
Egypt! O mother of all countries,
You are my hope and my ambition,
And above all people,
Your Nile has countless graces!

:***Refreng***

**II**
Egypt! Most precious gem,
A blaze on the brow of eternity!
O my homeland, be for ever free,
Safe from every enemy!

:***Refreng***

**III**
Egypt, noble are thy children.
Loyal, and guardians of the reins.
Be we at war or peace
We will sacrifice ourselves for you, my country.

:***Refreng***

## Kjelder


**Denne artikkelen bygger på «[[:en:Bilady, Bilady, Bilady|Bilady, Bilady, Bilady]]» frå ,  den 15. juni 2019.*
Jon Tvedte

**Jon Tvedte** () var ein norsk flygar og offiser. Han gav òg ut tre bøkar om flyging.

## Liv

Tvedte  vart utdanna flygar i Hærens Flyvåpen i 1935. I 1940 var han elev ved Krigsskolen, og deltok i kampane i Noreg, men vart hardt skadd i eit tysk  bombeangrep mot flyplassen på Setnesmoen. Han kom seg etterkvart til Little Norway i Canada, der han vart instruktør for dei norske flyelevane. Seinare kom han til 332 skvadron der han etter kvart vart skvadronsjef.

Etter krigen heldt fram Tvedte i Luftforsvaret, og var blant anna stasjonsjef på Bardufoss flystasjon.  Han forlét Luftforsvaret i 1961. Han var då oberstløytnant.

## Prisar og utmerkingar
For innsatsen sin under andre verdskrigen vart Tvedte tildelt blant anna St. Olavsmedaljen med eikegrein og Distinguished Flying Cross.

## Bibliografi

* *Opp med Spitfire*, 1946
* *Verden får vinger*, 1948
* *Flyvningen–det moderne eventyr* 1958

## Referansar


## Kjelder

* Nekrolog Aftenposten 7. februar 1970
* *Luftforsvarets historie*, band 2
* *Hærens og marinens flyvåpen 1912 - 1945*
Det egyptiske riksvåpenet

**Det egyptiske riksvåpenet** er danna av eit skjold med raude, sølv og svarte loddrette felt halde av ei gyllen ørn.  Ho held også eit devisband der det står جمهورية مصر العربية (Gumhūriyyat Miṣr al-ʿArabiyyah), som tyder 'Arabarrepubliken Egypt'.

Ørna er kjend som  Saladins ørn og står for arabisk eining.

Skjoldfargane finn ein også i det arabiske flagget, men då i vassrette felt.

## Kjelder


**Denne artikkelen bygger på «[[:nb:Egypts riksvåpen|Egypts riksvåpen]]» frå  og «[[:sv:Egyptens statsvapen|Egyptens statsvapen]]» frå ,  den 15. juni 2019.*  

## Bakgrunnsstoff
Kuçovë

**Kuçovë** er ein by og ein kommune i regionen Berat i Albania. Kommunen ligg sentralt i den sørlege delen av landet og grensar i nord til regionen Elbasan.

Kommunen vart oppretta gjennom ei admininistrasjonsreform i 2014, ved at den tidlegare bykommunen Kuçovë vart slått saman med landkommunane Kozare, Perondi og Lumas. Dei tidlegare kommunane inngår no som kommunaleiningar i den nye storkommunen. Kommunen har hovudsete i Kuçovë.

## Tidlegare administrativ inndeling
Fram til år 2000 var den dåverande bykommunen Kuçovë ein del av distriktet Kuçovë saman med landkommunane Kozare og Perondi, medan landkommunen Lumas høyrde til distriktet Berat. Den dåverande bykommunen omfatta berre sjølve byen Kuçovë.

## Folketal

## Referansar
Kozare

**Kozare** er ein tidlegare landkommune i regionen Berat i Albania. Etter ei admininistrasjonsreform i 2014 inngår han som ei kommunaleining i kommunen Kuçovë.

## Tidlegare administrativ inndeling
Fram til år 2000 var Kozare ein del av distriktet Kuçovë. Den dåverande landkommunen omfatta busetnadene:
*Havalehas
*Kozare
*Feras Kozare
*Salcë Kozare
*Vlashuk
*Demollarë
*Fier Mimar
*Zdravë
*Gegë
*Drizë
*Frashër

## Folketal

## Referansar
Thor Tjøntveit

**Thor Kristen Tjøntveit** ()) var ein norsk-amerikansk forretningsmann og flygar.

Tjøntveit voks opp på Hesthagen i Grimstad.
Etter å ha teke flysertifikat flaug han først for Widerøe før han emigrerte til USA i 1961 og verka som flygar i Alaska. Han vart amerikansk statsborgar i 1967. 
I 1967 kræsja han i Yukon og var sakna i ti dagar før han var funnen. Han vart også den første personen til å flyga over både Nordpolen og Sørpolen på same fed.

Attende i Noreg etablerte han charterselskapet Trans Polar i 1971. Han opererte med innleidde fly frå Aer Lingus og gjekk konkurs etter berre ni månader. Trans Polar-konkursen var ei tid den største i Noreg, med 33 millionar kroner i utestående fordringar.
Tjøntveit var sikta for svindel, men frikjend.

I 1972 etablerte han eit nytt flyselskap, Norwegian Overseas Airways, men fekk ikkje driftsløyve og flytte selskapet til Bangladesh.
I 1987 vart Tjønveit dømt for grovt bedrageri mot eit forsikringsselskap. I 2003 var han sikta for momssvindel, men flykta frå landet. Då han vende tilbake i 2005 vart han dømt til fengsel i  fem år og seks månader, og mista retten til å driva forretningsverksemd. Han sat i fengsel til 2012, og døydde i 2017.

## Kjelder


**Denne artikkelen bygger på «[[:nb:Thor Tjøntveit|Thor Tjøntveit]]» frå ,  den 15. juni 2019.*  
**Denne artikkelen bygger på «[[:en:Thor Tjøntveit|Thor Tjøntveit]]» frå ,  den 25. juni 2019.*  


## Bakgrunnsstoff
* Tjøntveit-saken ved NRK.no
Grogram

**Grogram** er eit engelsk omgrep for eit grovt stoff av blanda materiale, som silke, mohair og ull. Ein kunne gjera stoffet stivare med silkelim.
Grogram var mykje brukt til klede som jakkar fram til slutten av 1800-talet.
Den britiske admiralen Edward Vernon er kjend for å ha brukt ein frakk av grogram, og hadde derfor tilnamnet «Old Grog».

Ordet «grogram» er avleidd av fransk *gros grain*, 'grov struktur'. Namnet på stofftypen grosgrain har ei liknande avleiing, men dette viser i dag som regel til sterke vovne band.

## Kjelder
Gezahegne Abera

**Gezahegne Abera** () er ein tidlegare langdistanseløpar frå Arsi-provinsen i Etiopia som i 2000 vart olympisk meister og i 2001 verdsmeister i maratonløping.

I 1999 vart Abera nummer 11 i VM i Sevilla, før han sprang inn til siger i Fukuoka maraton i Japan, ei maratontevling han også vann i 2001 og 2002. Våren 2000 enda Abera på andreplassen i Boston maraton. Hausten 2000 tok han teten i det olympiske maratonløpet etter 39 km, derifrå og inn til mål auka han leiinga til 20 sekundar mot Erick Wainaina frå Kenya som fekk sølv. Året etter kneip Abera gullmedaljen i maratonløpet ved verdsmeisterskapen i Edmonton i Canada, eitt einaste sekund framom Simon Biwott frå Kenya. I 2003 triumferte Abera i London maraton på tida 2.07.56.

### Medaljar og plasseringar i internasjonale meisterskap
*VM 1999 i Sevilla: Nr 11 – 2.16.42
*OL 2000 i Sydney: Gullmedalje – 2.10.12, framom Erick Wainaina (2.10.31)
*VM 2001 i Edmonton: Gullmedalje – 2.12.42, framom Simon Biwott (2.12.43)

## Kjelder

**Denne artikkelen bygger på «[[:en:Gezahegne Abera|Gezahegne Abera]]» frå ,  den 16. juni 2019.*  
 
*
Abel Antón

**Abel Antón Rodrigo** () er ein spansk tidlegare langdistanseløpar frå Ojoel i Soria-provinsen. Han vart europameister på 10&nbsp;000 meter i 1994 og verdsmeister i maratonløping i både 1997 og 1999.

## Aktiv
Antón deltok i dei store internasjonale meisterskapane frå 1987. I åra fram til 1993 lukkast han ikkje å blande seg inn i medaljestriden, ein åttandeplass på 5&nbsp;000 meter under Sommar-OL 1992 var hans fremste prestasjon. Best i denne perioden gjorde han det i innandørs-EM 1990, der han på 3&nbsp;000 meter vart andremann etter Dieter Baumann frå Tyskland.

I europameisterskapen 1994 deltok Antón fyrst på 10&nbsp;000 meter, eit løp som gjekk i avventande fart. Åtte løparar var med i sluttspurten om medaljane, ein spurt Antón vann på personleg rekord 28.06,0 framom belgiaren Vincent Rousseau og tyskaren Stéphane Franke. Også 5&nbsp;000-meteren ei veke seinare enda i ein hæseblæsande spurt, der Antón med 13.38,0 vart nummer tre etter Dieter Baumann (13.36,93) og briten Robert Denmark. Året etter forbetra Antón bestetida si på 10&nbsp;000 meter til 27.51,3 i kvalfiseringa under Friidretts-VM, men kom likevel ikkje med i finalefeltet.

Frå 1996 satsa Antón på maratonløping, og vann Berlin maraton det året på tida 2.09.15. Året etter sigra han i Seoul maraton. Under verdsmeisterskapen 1997 i Aten vann han gullmedaljen i maraton, etter å ha slite seg laus frå tittelforsvararen Martín Fiz. I mål skilde det fem sekundar mellom dei to spanjolane. Sommaren 1998 sprang Antón inn til triumf i London maraton på personleg bestetid 2.07.57. I 1999 vart han tredjemann i London, før han forsvarte VM-tittelen i maraton på spansk heimegrunn i Sevilla.

Han la opp i 2001.

### Medaljar og plasseringar i internasjonale meisterskap
*VM 1987 i Roma: Nr 14 på 5&nbsp;000 m – 13.43,5
*OL 1988 i Seoul: Utslått i semifinalane på 5&nbsp;000 m (13.39,1=nr 22)
*VM 1991 i Tokyo: Nr 11 på 5&nbsp;000 m – 13.39,0
*OL 1992 i Barcelona: Nr 8 på 5&nbsp;000 m – 13.27,8
*VM 1993 i Stuttgart: Nr 11 på 5&nbsp;000 m – 13.40,2
*EM 1994 i Helsinki: Gullmedalje på 10&nbsp;000 m – 28.06,0 og bronsemedalje på 5&nbsp;000 m – 13.38,0
*VM 1995 i Göteborg: Utslått på 10&nbsp;000 m (27.51,3=nr 18)
*OL 1996 i Atlanta: Nr 13 på 10&nbsp;000 m – 28.29,3
*VM 1997 i Aten: Gullmedalje i maraton – 2.13,16, framom Martín Fiz (2.13.21)
*VM 1999 i Sevilla: Gullmedalje i maraton – 2.13,16, framom Vincenzo Modica (2.14.03)
*OL 2000 i Sydney: Nr 53 i maraton – 2.24.04

## Kjelder

**Denne artikkelen bygger på «[[:de:Abel Antón|Abel Antón]]» frå ,  den 16. juni 2019.*  
 
*
Main Theme

«**Main Theme**» er ein instrumental av det engelske bandet Pink Floyd på det tredje albumet deira *[[More av Pink Floyd|More]]*. Sporet vert spelt i byrjinga av filmen, då Stefan ventar på at nokon skal plukke han opp langs vegen til Paris.

## Struktur
Sporet byrjar med ein panorerande gong som varer som ein dronande lyd gjennom heile stykket. Etter eit halvt minutt kjem eit Farfisaorgel inn med ein modal akkordprogresjon som tonar ut ved 1:12 då trommer og bass byrjar. Bassen liknar på, men er meir langsam enn opninga på «Let There Be More Light». Orgelet vert spelt gjennom ein wah-wah-pedal (1:20) og spelar ein progresjon av bakgrunnstonar over tromme- og basslinja, medan eit uhandsama orgel spelar hovudmelodien (2:10). Ein slidegitar kjem inn midt i stykket.

## Andre versjonar
Songen vart spelt i 1977 av den franske gruppa Rosebud i ein electro-funky stil. Denne finst på albumet *Discoballs* blant andre songar av Pink Floyd.

## Medverkande
* Roger Waters – bassgitar, gong
* Richard Wright – Farfisaorgel
* David Gilmour – slidegitar
* Nick Mason – trommer, perkusjon

## Kjelder

**Denne artikkelen bygger på «[[:en:Main Theme|Main Theme]]» frå ,  den 14. juni 2019.* 
*** oppgav desse kjeldene:*
Hof bei Salzburg

**Hof bei Salzburg** er ein kommune i Salzburg-Umgebung i forbundslandet Salzburg i Austerrike. Kommunen har ei flatevidd på 19,6 km² og i kring 3&nbsp;600 ibuarar. Landsbyen Hof ligg 739 meter over havet, ei 12 km aust om byen Salzburg.

## Kjelder

**Denne artikkelen bygger på «[[:de:Hof bei Salzburg|Hof bei Salzburg]]» frå ,  den 16. juni 2019.*  


## Bakgrunnstoff

*
Abildsø Idrettslag

**Abildsø Idrettslag** er eit idrettslag heimehøyrande i bydelen Abildsø i Oslo. Idrettslaget vart skipa 3. september 1931 og knytte seg til Arbeidernes Idrettsforbund.

Abildsø IL er i dag ein rein fotballklubb. Tidlegare var laget òg med i idrettsgreiner som bandy, friidrett, handball, ski og sykling.

## Kjelder
*heimeside
Skrapar

**Skrapar** er ein kommune i regionen Berat i Albania. Kommunen ligg sentralt i den sørlege delen av landet og grensar i nord til regionen Elbasan, i aust til regionen Korçë og i sør til regionen Gjirokastër.

Kommunen vart oppretta gjennom ei admininistrasjonsreform i 2014, ved at den tidlegare bykommunen Çorovodë vart slått saman med landkommunane Qendër Skrapar, Bogovë, Vëndreshë, Çepan, Potom, Leshnjë, Gjerbës og Zhepë. Dei tidlegare kommunane inngår no som kommunaleiningar i den nye storkommunen. Kommunen har hovudsete i Çorovodë.

## Tidlegare administrativ inndeling
Fram til år 2000 var dei tidlegare by- og landkommunane ein del av distriktet Skrapar.

## Folketal

## Referansar
Grosgrain

**Grosgrain** er eit tjukt, sterkt stoff med ein ribba overflate. 
Det er ein tett vevnad i lerretsbinding med ribber danna på tvers av stoffet av di innslaget er tyngre enn renninga. 
Ordet «grosgrain» kjem frå fransk *gros grain*, 'grov struktur'.

Grosgrain blir typisk laga med renning av silke eller kunststoff som rayon.
Til innslag kan ein bruka same type stoff eller eit anna, som bomull. Ein kan også laga heile stoffet i bomull.

Stoffet blir ofte laga i smale band, men kan også vera breiare. Det blir mykje brukt som hatteband, men kan også brukast til slips, kanting og dekorasjon.

## Galleri

Waistcoat, 1750–1800 (CH 18190301).jpg|Brodert vest i grosgrain
Cape For An Ecclesiastical Figurine (France), mid-19th century (CH 18104595).jpg|Brodert kappe i grosgrain
Dress, woman's (AM 17055-2).jpg|Del av ein kjole i grosgrain
Gown (AM 2004.82.1-3).jpg|Dommarkappe i grosgrain
Shoes, pair (AM 2005.36.39-7).jpg|Damesko i grograin
Chapéu Masculino, Acervo do Museu Paulista da USP (18).jpg|Mannshatt med band av grosgrain
Armbands, nursing (AM 1995.129.4-2).jpg|Sjukepleiararmband i grosgrain
Medal, campaign (AM 2003.77.3-1).jpg|Medaljeband i grosgrain
Medal, campaign (AM 2000.26.29-2).jpg|Medaljeband
Bag (England), 19th century (CH 18464205).jpg|Brodert veske med handtak i grosgrain

## Sjå òg
*Grogram

## Kjelder
Kvinesdal Idrettslag

**Kvinesdal Idrettslag** er eit idrettslag heimehøyrande i Kvinesdal i Vest-Agder. Idrettslaget vart skipa 23. november 1933 og er aktivt med i fotball og friidrett. Kvinesdal IL spelar i mørkeblå drakter med kvite bukser.

Mellom Kvinesdal IL sine fremste utøvarar har funnest sprintaren Astrid Åmot, langdistanseløparen Tor Tjørhom, tresteghopparen Oddvin Moland og høgdehopparen Magnus Glendrange, alle saman medaljevinnarar i norske meisterskap i friidrett.

## Kjelder
*heimeside
Kolluvium

**Kolluvium** er ei nemning på lause avsettingar i fotsoner av bratte fjellskråningar eller under fjellskrenter.  Det er hovudsakleg erosjon og tyngdekraftprosessar som akkumulerer materiale inn i slike deponi. Danning av eit kolluvium skjer langsamt og over tid det kan det få ei utforming som kolluvial vifte eller kolluvial kjegle. Kolluviale skråningar er ei anna nemning for plassering av kolluvium.

## Kjelder
*Colluvium and colluvial systems'' Forskingsområde i basseng- og reservoarstudium, Universitetet i Bergen. Henta 16. juni 2019
;Referansar
Jursjensk

**Jursjensk** (kinesisk: 女真語; pinyin: Nǚzhēn Yǔ) var det tungusiske språket til jursjenarane i det austlege Mandsjuria. Frå 1115 til 1234 regjerte dei i form av Jindynastiet i det nordaustlege Kina. Jursjensk er forgjengaren til mandsjuisk. I 1635 døypte keisar Huang Taiji det jursjenske folket og språket om til «mandsjuisk».

## Litteratur

* Herbert Franke, Denis Twitchett, *Alien Regimes and Border States, 907–1368*. *The Cambridge History of China*, vol 6. Cambridge University Press, 1994. . Partial text on Google Books
* Wilhelm Grube, ''Die Sprache und Schrift der Jučen''. Leipzig: Otto Harrassowitz, 1896. https://archive.org/details/diespracheundsc00unkngoog
* Daniel Kane, *The Sino-Jurchen Vocabulary of the Bureau of Interpreters*. (Uralic and Altaic Series, Vol. 153). Indiana University, Research Institute for Inner Asian Studies. Bloomington, Indiana, 1989. .
* Gisaburo N. Kiyose, *A Study of the Jurchen Language and Script: Reconstruction and Decipherment*. Kyoto: Horitsubunka-sha, 1977. .
Attalea maripa

***Attalea maripa***, også kjend som *maripapalme*, er ein palme frå tropisk Sør-Amerika og Trinidad og Tobago. Treet kan bli opptil 35 meter og kan ha blad på opptil 10–12 meter. Det har ei gul frukt som kan etast. Ein kan også vinna ut planteolje frå fruktkjøtet og frøkjerna.

## Skildring
*Attalea maripa* er ein stor palme som når ei høgd på 3,5–20 meter. Stammane kan ha ein diameter oå mellom 20 og 33 cm, men kan bli opptil 100 cm. Trea har 10-22 blad med lange bladstilkar.  Fruktene er store og brune eller gule med ei lengd på 5–6,5 cm. Kvar frukt har 2–3 frø som er  4–6 cm lange og har ein diameter på 2,5–3 cm.  Eit tre kan ha 1-4 fruktstandar som kan omfatta fleire hundre til over 2000 frukter.

## Bruk
Huaoraniar frå Oriente i Ecuador et fruktjøtet (mesokarpen) og bruker bladstilk og bladaksar til å laga blåserøyrpiler og sovematter, bladstilkar til faklar, blada til opptenning og stammane til ved. I tillegg til å bruka palmen til mat bruker kayapófolk frå Brasil han som ei saltkjelde, og verdset han fordi han tiltrekk seg ville dyr. Blada blir også brukt til taktekking.

## Kjelder


**Denne artikkelen bygger på «[[:en:Attalea maripa|Attalea maripa]]» frå ,  den 16. juni 2019.*
Qendër Skrapar

**Qendër Skrapar** er ein tidlegare landkommune i regionen Berat i Albania. Etter ei admininistrasjonsreform i 2014 inngår han som ei kommunaleining i kommunen Skrapar.

## Tidlegare administrativ inndeling
Fram til år 2000 var Qendër Skrapar ein del av distriktet Skrapar. Den dåverande landkommunen omfatta busetnadene:
*Zogas
*Kalanjas
*Dhores
*Veseshtë
*Polenë
*Osojë
*Grepckë
*Liqeth
*Rehovicë
*Orizaj
*Cerovë
*Veleshnjë
*Nishicë
*Sharovë
*Çerenisht
*Buzuq
*Munushtir
*Radësh
*Koritë
*Mollas
*Gradec
*Vërzhezhë
*Slatinjë
*Strorë

## Folketal

## Referansar
Paramillo-massivet

**Paramillo-massivet** er ei fjellkjede i den tropiske delen av Andes. Det ligg i nordenden av Cordillera Occidental (Vestandesfjella) i Colombia. Den høgaste toppen i kjeda er Cerro Paramillo på 3730 moh.

## Paramillo nasjonalpark
Mykje av området ligg innanfor  Paramillo nasjonalpark (Parque nacional natural Paramillo), som går frå massivet til låglanda ved Det karibiske havet. Økosystema i massivet er typiske for Tropiske Andes, og omfattar páramo og fjellskog. 

Dette er ein av to regionar der den truga fuglen paramillotapakulo (*Scytalopus canus*) lever.

Eit pattedyr som finst her er den sårbare brillebjørnen (*[[Tremarctos ornatus]]*).

## Kjelder


**Denne artikkelen bygger på «[[:en:Paramillo Massif|Paramillo Massif]]» frå ,  den 17. juni 2019.*
Çorovodë

**Çorovodë** er ein by og ein tidlegare bykommune i regionen Berat i Albania. Etter ei admininistrasjonsreform i 2014 inngår han som ei kommunaleining i kommunen Skrapar og er hovudsete i kommunen.

## Tidlegare administrativ inndeling
Fram til år 2000 var Çorovodë ein del av distriktet Skrapar. Den dåverande bykommunen omfatta berre sjølve byen Çorovodë.

## Folketal

## Referansar
Hussein Ahmed Salah

**Hussein Ahmed Salah** () er ein tidlegare langdistanseløpar frå Ali Sabieh i Djibouti som vann VM-sølv 1987 og 1991 i maratonløp, samt OL-bronse på distansen i 1988. Han er den einaste idrettsutøvaren frå Djibouti med OL-medalje.

## Aktiv
I 1985 vann Salah Det internasjonale friidrettsforbundet (IAAF) sin verdscup i maraton, mellom anna sigra han i Hiroshima maraton og vart andremann i New York. Året etter triumferte han i Paris maraton.

Salah tok så sølvmedaljen i maratonløpet under VM 1987 i Roma, på plassen bak Douglas Wakiihuri frå Kenya og plassen føre Gelindo Bordin frå Italia. I april 1988 sprang Salah sitt livs fortaste maraton då han vart nummer 2 i Rotterdam maraton på tida 2.07.07, 17 sekundar bak Belayneh Densamo frå Etiopia, begge løparane på tider under verdsbestetida til Carlos Lopes frå Portugal.

I dei olympiske sommarleikane 1988 i Seoul sprang Salah inn til bronsemedalje, 27 sekundar etter Bordin og 12 etter Wakiihuri, dei to andre medaljevinnarane frå VM året i førevegen. I 1991 sikra Salah seg i Tokyo eit nytt VM-sølv, halvminuttet bak heimefavoritten Hiromi Taniguchi.

### Medaljar og plasseringar i internasjonale meisterskap
*VM 1983 i Helsinki: Braut maratonløpet
*OL 1984 i Los Angeles: Nr 20 – 2.15.59
*VM 1987 i Roma: Sølvmedalje – 2.12.30, bakom Douglas Wakiihuri (2.11.48)
*OL 1988 i Seoul: Bronsemedalje – 2.10.59
*VM 1991 i Tokyo: Sølvmedalje – 2.15.26, bakom Hiromi Taniguchi (2.14.57)
*OL 1992 i Barcelona: Nr 30 – 2.19.04
*VM 1995 i Göteborg: Nr 25 – 2.20.50
*OL 1996 i Atlanta: Nr 42 – 2.20.33

## Kjelder


**Denne artikkelen bygger på «[[:en:Hussein Ahmed Salah|Hussein Ahmed Salah]]» frå ,  den 17. juni 2019.*
Emma Green

**Emma Anna-Maria Green** () er ein svensk tidlegare friidrettsutøvar frå Göteborg som vann VM-bronse 2005, EM-sølv 2010 og EM-bronse 2012 i spesialøvinga høgdehopp.

## Aktiv
Green overraska med å vinne bronsemedaljen i VM i friidrett 2005, der ho sette personleg rekord med 1,96 meter. Knappe to veker seinare forbetra ho seg til 1,97 m då ho vart svensk meister i Helsingborg, ein meisterskap der ho også vann lengdehopp på personleg rekord 6,41 meter. Sidan vann ho SM-gull i høgdehopp fem gongar i rad, 2007-11, og i 2013 og -14. 

Green kom på sjuandeplass både under friidretts-VM 2007 og 2009. I EM i friidrett 2010 i Barcelona den 1. august overraska ho med å setje personleg rekord to gongar, fyrst med 1,99 m i tredje omgang, for så å ta seg over 2,01 meter i sitt andre forsøk på høgda. Rekordhoppet gav henne sølvmedaljen framom tyske Ariane Friedrich, vinnar vart Blanka Vlašić frå Kroatia som svinga seg over 2,03 meter.

I 2012 kom Green på ein tredelt bronseplass ved europameisterskapen i Helsinki med moderate 1,92 m. Ein tredjeplass fekk ho også i innandørs-EM i heimbyen Göteborg i mars 2013. Under Friidretts-VM 1997 i Moskva hoppa Green 1,97 meter og vart nummer fem, hennar nest beste plassering i ein verdsmeisterskap.

Green var elles ein dyktig sprintar med bestetider frå 2006-sesongen på høvesvis 11,58 sekundar på 100 meter og 23,02 på 200 meter. Ho var òg innom tresteghopp, ei øving der ho nådde 13,39 meter i 2007.

### Medaljar og plasseringar i internasjonale meisterskap
*VM 2005 i Helsinki: Bronsemedalje – 1,96 m
*EM 2006 i Göteborg: Nr 11 – 1,92 m
*VM 2007 i Osaka: Nr 7 – 1,94 m
*OL 2008 i Beijing: Nr 9 – 1,96 m
*VM 2009 i Berlin: Nr 7 – 1,96 m
*EM 2010 i Barcelona: Sølvmedalje – 2,01 m, framom Ariane Friedrich (2,01 m)
*VM 2011 i Daegu: Nr 11 – 1,89 m
*EM 2012 i Helsinki: Bronsemedalje – 1,92 m
*OL 2012 i London: Nr 8 – 1,93 m
*VM 2013 i Moskva: Nr 5 – 1,97 m
*EM 2014 i Zürich: Nr 9 – 1,90 m

## Kjelder

**Denne artikkelen bygger på «[[:sv:Emma Green|Emma Green]]» frå ,  den 17. juni 2019.*  
 

## Bakgrunnsstoff
*
Thalgau

**Thalgau** er ein kommune (Marktgemeinde) i Salzburg-Umgebung i forbundslandet Salzburg i Austerrike. Kommunen har ei flatevidd på 48,2 km² og om lag 6&nbsp;000 ibuarar. Landsbyen Thalgau ligg 545 meter over havet, 18 kilometer aust om byen Salzburg.

Landbruk og turisme er viktige næringsvegar for folk i Thalgau.

## Kjelder


**Denne artikkelen bygger på «[[:de:Thalgau|Thalgau]]» frå ,  den 17. juni 2019.*
Oppdal Idrettslag

**Oppdal Idrettslag** er eit idrettslag heimehøyrande på Oppdal i Sør-Trøndelag. Laget vart skipa ein sundag i februar 1900 og er aktivt med i fotball, handball, skeiser og ulike skiidrettar; alpine greiner, freeski, langrenn og skiskyting. Oppdal IL sine lag spelar i grøne fargar med svarte bukser.

### Soge

Oppdal IL har særleg utmerkt seg i alpine skigreiner. Fremst av skirennarane i Oppdal IL står Erik Håker, den fyrste nordmannen som vann eit renn i verdscupen i alpine greiner. Idrettslaget har arrangert noregsmeisterskapen eit titals gonger, fyrste gongen i 1948. Arvid Røhjell var i 1956 den fyrste Oppdal-utøvaren som vann NM-medalje, to år seinare fylgde Gerd Teveldal opp med to NM-medaljar og i 1962 Leiv Otto Fjøsne og Kirsten Aune. I 1963 vann Aune i utfor og Brita Stensheim i kombinasjonen dei fyrste gullmedaljevinnarane for Oppdal IL. I den siste halvdelen av 1960-åra sanka særleg Håkon Mjøen, men òg Bjarne Strand fleire NM-titlar i alpinløypene. Gjennom 1970-åra var Erik Håker den dominerande utøvaren i Noreg, også Odd Sørlie vann då fleire NM-gull, medan Egil Myrhaug sikra seg ein einsleg gullmedalje i slalåm i 1974. Roger Thun vart dobbelmeister i 1984. Etter 1985 har få Oppdal-alpinistar makta vinne medalje i den alpine noregsmeisterskapen. Åne Sæter var det fyrste store unnataket då han i 1999 gjekk til topps i kombinasjonen. 

Etter 2010 har dei tre systrene Slind; Astrid, Kari og Silje markert seg i langrennsløypa, særleg i nasjonale renn.

## Kjelder
*heimeside
Viktor Hovland

**Viktor Hovland** () er ein norsk golfspelar. Han spela som amatør fram til juni 2019, då han gjekk over til å spela profesjonell golf.

Før han blei profesjonell representerte han Miklagard Golf og Oklahoma State University. I april 2019 blei han rangert som nummer ein på World Amateur Golf Ranking.

## Referansar
Hafslo arbeidarlag

**Hafslo Arbeidarlag** er eit lokallag i Luster Arbeidarparti for bygdene Veitastrond, Hafslo, Urnes og Solvorn i Luster kommune. Laget blei stifta 11. desember 1938 som "Hafslo Arbeidar- og småbrukarlag".

Namnet "Arbeidar- og småbrukarlag" var vanleg for dei nystifta Arbeidarparti-laga på 1920- og 1930-talet. Dette var for å synleggjere og presisere at dette særleg var ein organisasjon for småkårsfolket, arena for lausarbeidarar, anleggsarbeidarar og ikkje minst for husmenn og andre plassfolk.

Dei første sakene i laget etter starten i 1938 var prega av grunnleggjande saker som arbeidsløysa og husspørsmål.

I samband med kommunesamanslåiinga på 60-talet blei laget frå 1962 eit lokallag av Luster Arbeidarparti, i Sogn og Fjordane Arbeidarparti

Utover 70-talet tok aktiviteten seg kraftig opp. Ein kan trygt seia at Hafslo Arbeidarlag var ei politisk drivkraft innanfor gamle Hafslo kommune. Utbygging av bustadfelt, vatn- og avløp, skule, barnehage og gang- og sykkelvegar var viktige politiske saker i fleire tiår. Medlemstalet hadde ein topp i 1993 i med heile 226 medlemmar.

I dag har har Hafslo Arbeidarlag i underkant av 60 medlemmer.
Trutmunn

**Trutmunn** eller **trut** er eit andletsuttrykk der munnen er pressa saman og leppene er skotne framåt. Uttrykket kan mellom anna symbolisere flørt, misnøye eller ettertanke. 

Etter kvart som sosiale medium har vorte populært, har uttrykket **duckface** oppstått. Det skildrar ei tilgjord mine, særleg brukt i fotografiske portrett i sosiale medium, der ein poserer med trutmunn. Ordet kjem frå amerikansk-engelsk «duck face», som kan omsetjast til *andeandlet*.

## Kjelder
Valerij Spitsyn

**Valerij Anatoljevitsj Spitsyn** () er ein russisk tidlegare kappgjengar frå Magnitogorsk som i 1994 vart europameister på 50 kilometer, året etter han vann VM-bronse på same distansen.

## Aktiv
Spitsyn vart i 1992 nasjonal meister på 50 km, før han seinare på året deltok i dei olympiske sommarleikane i Barcelona. I den spanske OL-byen gjekk lagkameraten Andrej Perlov inn til siger, sjølv vart Spitsyn fjerdemann på tida 3.54.39, 54 sekundar unna bronsemedaljøren Ronald Weigel. Eitt år seinare sikra Spitsyn seg bronsemedaljen ved Friidretts-VM 1993 i Stuttgart der han kom i mål etter 3.42.50 tids gange, berre gullvinnar Jesús Ángel García frå Spania og finnen Valentin Kononen gjekk fortare. Under EM i friidrett 1994 i Helsinki sigra Spitsyn på tida 3.41.07, to-og-eit-halvt minutt føre Thierry Toutain frå Frankrike.

Den 21. mai 2000 vann Spitsyn den russiske meisterskapen på verdsbestetida 3.37.26, ein rekord som gjaldt til august 2002.
 
### Medaljar og plasseringar i internasjonale meisterskap
*OL 1992 i Barcelona: Nr 4 – 3.54.39 
*VM 1993 i Stuttgart: Bronsemedalje – 3.42.50
*EM 1994 i Helsinki: Gullmedalje – 3.41.07, framom Thierry Toutain (3.43.52)
*VM 1995 i Göteborg: Braut
*OL 2000 i Sydney: Braut

## Kjelder

**Denne artikkelen bygger på «[[:de:Waleri Anatoljewitsch Spizyn|Waleri Anatoljewitsch Spizyn]]» frå ,  den 18. juni 2019.*  
 
*
Vëndreshë

**Vëndreshë** er ein tidlegare landkommune i regionen Berat i Albania. Etter ei admininistrasjonsreform i 2014 inngår han som ei kommunaleining i kommunen Skrapar.

## Tidlegare administrativ inndeling
Fram til år 2000 var Vëndreshë ein del av distriktet Skrapar. Den dåverande landkommunen omfatta busetnadene:
*Lavdar
*Spatharë
*Therepel
*Valë
*Vëndreshë e Madhe 1
*Vëndreshë e Vogël 2
*Vëndreshë e Malit 3
*Ibro

## Folketal

## Referansar
Lamprechtshausen

**Lamprechtshausen** er ein kommune i Salzburg-Umgebung i forbundslandet Salzburg i Austerrike. Kommunen har ei flatevidd på 31,8 km² og i kring 4&nbsp;000 ibuarar. Landsbyen Lamprechtshausen ligg 458 meter over havet i eit flatt landskap, 22 kilometer nord om byen Salzburg.

Vareproduksjon og landbruk er viktige næringsvegar i kommunen.

## Kjelder


**Denne artikkelen bygger på «[[:de:Lamprechtshausen|Lamprechtshausen]]» frå ,  den 18. juni 2019.*
Katrin Dörre-Heinig

**Katrin Dörre-Heinig** () er ein tysk tidlegare langdistanseløpar frå Leipzig som vann bronsemedaljen i maratonløpet både under Sommar-OL 1988 i Seoul og Friidretts-VM 1991 i Tokyo.

## Aktiv
Dörre representerte Aust-Tyskland då ho i dei olympiske sommarleikane i Seoul sprang inn til bronsemedalje i maraton, pluss og minus eit halvt minutt etter gullvinnar Rosa Mota frå Portugal og australske Linda Martin. Tre år seinare representerte Dörre det samla Tyskland då ho vann ein ny bronsemedalje under verdsmeisterskapen i Tokyo, høvesvis 17 og 13 sekundar bakom dei andre medaljevinnanarane. Dei neste åra lukkast ho ikkje kome på medaljeplass i dei store meisterskapane, ho enda såleis på femteplass i Barcelona-OL 1992, sjetteplass i Stuttgart-VM 1993 og fjerdeplass i Atlanta-OL 1996. 

Dörre vart trefaldig vinnar av både Osaka maraton (1984, 1991, 1997), Tokyo maraton (1984, 1985, 1987), London maraton (1992-94) og Frankfurt maraton (1995-97). Fortast sprang Dörre-Heinig då ho i 1999 vann Hamburg maraton for andre gong i rad og sette løyperekord med 2.24.35.

### Medaljar og plasseringar i internasjonale meisterskap
*EM 1986 i Stuttgart: Braut maratonløpet
*OL 1988 i Seoul: Bronsemedalje – 2.26.21
*VM 1991 i Tokyo: Bronsemedalje – 2.30.10
*OL 1992 i Barcelona: Nr 5 – 2.26.48
*VM 1993 i Stuttgart: Nr 6 – 2.35.20
*EM 1994 i Helsinki: Braut maratonløpet
*OL 1996 i Atlanta: Nr 4 – 2.28.45

## Kjelder

**Denne artikkelen bygger på «[[:de:Katrin Dörre-Heinig|Katrin Dörre-Heinig]]» frå ,  den 18. juni 2019.*
Lørenskog Idrettsforening

**Lørenskog Idrettsforening** er eit norsk idrettslag heimehøyrande i Lørenskog i Viken fylke. Idrettslaget er ein rein fotballklubb skipa 10. desember 1948 då idrettslaga Lørenskogkameratene (stifta 17. november 1932) og Solheim Idrettsforening (stifta 17. april 1929) slo seg saman i eit nytt lag. Lørenskog IF spelar i blå fargar med raude bukser. Herrelaget spelar i 3. divisjon avdeling 1 (2020).

Lørenskog IF spelte i 2002 på nivå 2 i det norske seriesystemet. Elles har Lørenskog jamnast delteke på nivå 3 eller 4. Den seinare landslagsspelaren Toril Akerhaugen var i si tid aktiv i Lørenskog IF.

## Kjelder

**Denne artikkelen bygger på «[[:nb:Lørenskog Idrettsforening|Lørenskog Idrettsforening]]» frå ,  den 18. juni 2019.*  
*lorenskogif.no

## Bakgrunnsstoff
*
NM i fotball for menn 2009/Kvalifiseringsrundane

**Kvalifiseringa til NM i fotball for menn 2009** omfatta 204 deltakarlag som tevla om 51 plassar i Noregsmeisterskapen 2009. Laga var kvalifisert gjennom sine plasseringar på nivå 4 og 5 i det norske seriesystemet frå sesongen 2008.

## 1. kvalifiseringsrunde
Dei fleste deltakarlag kom frå 3. divisjon (nivå 4). Kampane vart spelt seinast 13. april. Eventulle ekstraomgangar og straffar er inkludert i resultatet.

## 2. kvalifiseringsrunde
Kampane vart spelt 20.–22. april.
Gulset Idrettsforening

**Gulset Idrettsforening** er eit idrettslag heimehøyrande i bydelen Gulset i Skien. Idrettslaget vart skipa 14. juli 1935 og er aktivt med i fotball, handball, ski, volleyball, turn og i turmarsjar. Fotballaga spelar i raud-og-kvitstripete trøyer og blå bukser, medan handballaga opptrer i heilraudt.

Handballspelaren Jeanette Nilsen var aktiv i Gulset IF før ho melde overgang til Gjerpen IF i toppen av seriesystemet.

## Kjelder
*
Tërpan

**Tërpan** er ein tidlegare landkommune i regionen Berat i Albania. Etter ei admininistrasjonsreform i 2014 inngår han som ei kommunaleining i kommunen Poliçan.

## Tidlegare administrativ inndeling
Fram til år 2000 var Tërpan ein del av distriktet Berat. Den dåverande landkommunen omfatta busetnadene:
*Tërpan
*Teman
*Paraspuar
*Tozhar
*Vokopolë
*Dodovec
*Rehovë
*Zhapokikë
*Çorogjaf
*Panarit
*Plashnik i Madh
*Lugas
*Zhitom i Madh
*Zhitom i Vogël

## Folketal

## Referansar
Poliçan

**Poliçan** er ein by og ein kommune i regionen Berat i Albania. Kommunen ligg sentralt i den sørlege delen av landet og grensar i sør til regionen Gjirokastër.

Kommunen vart oppretta gjennom ei admininistrasjonsreform i 2014, ved at den tidlegare bykommunen Poliçan vart slått saman med landkommunane Tërpan og Vërtop. Dei tidlegare kommunane inngår no som kommunaleiningar i den nye storkommunen. Kommunen har hovudsete i Poliçan.

## Tidlegare administrativ inndeling
Fram til år 2000 var den dåverande bykommunen Poliçan ein del av distriktet Skrapar, medan landkommunane Tërpan og Vërtop høyrde til distriktet Berat. Den dåverande bykommunen omfatta berre sjølve byen Poliçan.

## Folketal

## Referansar
Distriktet Berat

**Distriktet Berat** (albansk: *Rrethi i Beratit*) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Berat. Hovudstaden i distriktet var Berat.

Etter kommunereforma i 2014 er dei tidlegare landkommunane og bykommunane i dag fordelte slik på dei nye kommunane:

## Referansar
Anthering

**Anthering** er ein kommune i Salzburg-Umgebung i forbundslandet Salzburg i Austerrike. Kommunen har ei flatevidd på 25,3 km² og 3&nbsp;700 ibuarar. Landsbyen Anthering ligg 422 meter over havet, 9 kilometer nord om byenSalzburg. I vest grensar kommunen langs elva Salzach mot delstaten Bayern i Tyskland.

## Kjelder


**Denne artikkelen bygger på «[[:de:Anthering|Anthering]]» frå ,  den 19. juni 2019.*
Mattsee

**Mattsee** er ein kommune (Marktgemeinde) i Salzburg-Umgebung i forbundslandet Salzburg i Austerrike. Kommunen har ei flatevidd på 24,6 km² og i kring 3&nbsp;300 ibuarar. Landsbyen Mattsee ligg 545 meter over havet ved vatnet Mattsee.

## Kjelder


**Denne artikkelen bygger på «[[:de:Mattsee|Mattsee]]» frå ,  den 19. juni 2019.*
Elisa Rigaudo

**Elisa Rigaudo** () er ein italiensk tidlegare kappgjengar frå Cuneo som vann bronsen på 20 km både ved EM 2006 og OL 2008.

Tiåret 2004-13 var Rigaudo ein av dei beste kvinnelege kappgjengarane i verda. Under dei olympiske sommarleikane 2004 i Aten gjekk ho inn til sjetteplass. I august 2006 vann ho bronsemedaljen ved europameisterskapen i Göteborg, fattige to sekundar bakom sølvmedaljøren Olga Kaniskina frå Russland. To år seinare vann Rigaudo ein ny bronsemedalje under Sommar-OL 2008 i Beijing. I seinare meisterskap vart ho som best nummer 4 i VM 2011 og nr 5 i VM 2013.

### Medaljar og plasseringar i internasjonale meisterskap
*VM 2003 i Paris: Nr 10 – 1.30.34
*OL 2004 i Aten: Nr 6 – 1.29.57
*VM 2005 i Helsinki: Nr 7 – 1.29.52
*EM 2006 i Göteborg: Bronsemedalje – 1.28.37
*VM 2007 i Osaka: Braut
*OL 2008 i Beijing: Bronsemedalje – 1.27.12
*VM 2009 i Berlin: Nr 8 – 1.32.52
*VM 2011 i Daegu: Nr 4 – 1.30.44
*OL 2012 i London: Nr 7 – 1.27.36
*VM 2013 i Moskva: Nr 5 – 1.28.41
*VM 2015 i Beijing: Diskvalifisert
*OL 2016 i Rio de Janeiro: Nr 11 – 1.31.04

## Kjelder


**Denne artikkelen bygger på «[[:en:Elisa Rigaudo|Elisa Rigaudo]]» frå ,  den 19. juni 2019.*
Namnet Zara

**Zara** er eit kvinnenamn med fleire moglege opphav. Det er vanleg i fleire engelsktalande land, og i ein del land i Søraust-Europa.

Opphav kan vera:
* ein skrivemåte av *[[Sara]]*, som har opphav i hebraiske *Sarah* (hebraisk: שָׂרָה) og tyder «prinsesse».
* ei engelsk form av *Zaïre*, eit namn brukt av den franske forfattaren Voltaire i skodespelet 'Zaïre' frå 1732. Voltaire kan ha basert dette namnet på arabiske *[[Zahra]]*, som tyder «kvit», «blome» eller «lys».
* ei bulgarsk kjæleform av *Zaharina* eller *Zaharinka*, feminine former av *Zechariah* som har hebraisk opphav og tyder «Gud hugsar».

## Bruk
Namnet blei kjend i England gjennom Zara Phillips (fødd 1981), dottera til prinsesse Anne. *Zara* har vore mest brukt i Sverige frå 1980-talet.

## Kjende namneberarar
* Zara Cully (1892–1978), amerikansk skodespelar
* Zara Levina (1906&ndash;1976), sovjetrussisk komponist, pianist og forfattar
* Zarah Leander (1907–1981), svensk skodespelar og songar
* Zara Turner (fødd 1968), britisk skodespelar
* Zara (1976), tyrkisk folkesongar og skodespelar
* Zara Phillips (fødd 1981), britisk ryttea
* Zara Pfeifer (fødd 1984), tysk fotograf
* Zara (1983), russisk popsongar og skodespelar
* Zara Noor Abbas (eller Zara Noor Siddiqui, f. 1990), pakistansk skodespelar
* Zara Larsson (fødd 1997), svensk songar

## Kjelder

**Denne artikkelen bygger på «[[:en:Zara (name)|Zara (name)]]» frå , og «[[:nb:Zara (navn)|Zara (navn)]]» frå  den 19. juni 2019.*
Zara SA

**Zara SA** er ei spansk klesbutikkjede som sel «fast fashion». Verksemda blei stifta i 1975 av Amancio Ortega og Rosalía Mera, og har hovudkvarter i Arteixo i A Coruña i Galicia. 
I 2019 hadde kjeda rundt 10&nbsp;000 butikkar.

Zara er hovudmerket til Inditex-gruppa, som er den største klesseljargruppa i verda. Gruppa eig også merke som Massimo Dutti, Pull&Bear, Bershka, Stradivarius, Oysho, Zara Home og Uterqüe.

Kjeda sel klede for menn, kvinner og barn (Zara Kids). Ho har ei kjapp produksjonskjede som sender ut klede til butikkane to gonger i veka. Etter at eit produkt er designa kan det nå utsalsstaden i løpet av 10-15 dagar. I 2017 hadde Zara opptil 20 kleskolleksjonar kvar år.
Alle kleda blir sende gjennom prosesseringssenteret i Spania der dei blir inspiserte, sorterte merka og lasta i lastebilar. Som regel er kleda framme innnan 48 timar. Zara produseret over 450 million varer per år.

## Kjelder

**Denne artikkelen bygger på «[[:en:Zara (retailer)|Zara (retailer)]]» frå ,  den 19. juni 2019.*  
 

## Bakgrunnsstoff
*
Valentina Tsybulskaja

**Valentina Ivanovna Tsybulskaya** () er ein kviterussisk tidlegare kappgjengar fødd i Rostov-on-Don i dagens Russland. Ho vann VM-sølv i 2001 og VM-bronse i både 1997 og 2001.

Tsybulskaja gjekk inn til bronsemedalje på 10 kilometer under verdsmeisterskapen 1997 i Aten, nærare minuttet bak vinnaren Annarita Sidoti frå Italia. Etter nokre middelmåls sesongar kom ho tilbake då kvinnene ved VM 2001 i Edmonton tevla i 20 km i staden for 10 km. I den kanadiske VM-byen gjorde Tsybulskaja personbeste og sikra seg sølvmedaljen, sju sekundar føre italienske Elisabetta Perrone, vinnaren Olimpiada Ivanova var i ei klasse for seg. To år seinare vann Tsybulskaja bronsemedaljen ved den neste verdsmeisterskapen på ny kviterussisk rekord 1.28.10.

### Medaljar og plasseringar i internasjonale meisterskap
*EM 1994 i Helsinki: Nr 12 – 45.06
*VM 1995 i Göteborg:  Nr 12 – 43.34
*OL 1996 i Atlanta:  Nr 8 – 43.21
*VM 1997 i Aten: Bronsemedalje – 43.49,2
*EM 1998 i Budapest:  Nr 15 – 45.22
*OL 2000 i Sydney: Nr 28 – 1.36.44
*VM 2001 i Edmonton: Sølvmedalje – 1.28.49, bakom Olimpiada Ivanova (1.27.48)
*VM 2003 i Paris: Bronsemedalje – 1.28.10
*OL 2004 i Aten: Nr 15 – 1.31.49

## Kjelder

**Denne artikkelen bygger på «[[:en:Valentina Tsybulskaya|Valentina Tsybulskaya]]» frå ,  den 19. juni 2019.*
NM i symjing 1991

**Noregsmeisterskapen i symjing 1991** vart avvikla i Namsos dagane frå 21. til 23. juli 1991. Meisterskapen omfatta 28 individuelle tevlingar og 6 stafettar, likt fordelt på menn og kvinner.

Kongepokalane vart tildelt Irene Dalby frå Hamar Idrettslag og Børge Mørk frå Fauske Svømmeklubb. Ho fekk pokalen for sin 800 meter fri og han for 200 meter bryst.

## Menn
### 50 meter fri



'

### 100 m fri





### 200 m fri





### 400 m fri





### 1500 m fri





### 100 m rygg





### 200 m rygg





### 100 m bryst





### 200 m bryst





### 100 m butterfly





### 200 m butterfly





### 200 m medley





### 400 m medley





## Kvinner
### 50 meter fri





### 100 m fri





### 200 m fri





### 400 m fri





### 800 m fri





### 100 m rygg





### 200 m rygg





### 100 meter bryst





### 200 m bryst





### 100 m butterfly





### 200 m butterfly





### 200 meter medley





### 400 m medley





## Kjelder
**Sportsboken 91-92*. Sportsboken As/VG. 1991.
Neumarkt im Mühlkreis

**Neumarkt im Mühlkreis** er ein kommune (Marktgemeinde) i Distriktet Freistadt i forbundslandet Oberösterreich i Austerrike. Kommunen har ei flatevidd på 46,7 km² og i kring 3&nbsp;200 ibuarar. Landsbyen Neumarkt ligg 632 meter over havet.

## Kjelder


**Denne artikkelen bygger på «[[:de:Neumarkt im Mühlkreis|Neumarkt im Mühlkreis]]» frå ,  den 19. juni 2019.*
Stokke Idrettslag

**Stokke Idrettslag** er eit idrettslag heimehøyrande i Stokke i Sandefjord kommune. Idrettslaget vart stifta 15. januar 1931 og er aktivt med i ski, fotball, handball, orientering og turn. Laga til Stokke IL spelar i grøne fargar.

Stokke Idrettslag var mellom laga som deltok i å arrangere Ski-NM 2010. Under Ski-NM 2007 vann Stokke-trioen Sindre Stokke, Espen Harald Bjerke og Kristian Horntvedt bronsemedaljen i 3 x 10 km stafett.

Den seinare landslagsspelaren i fotball, Ronny Johnsen, var aktiv i Stokke IL i 1986.

## Kjelder

**Denne artikkelen bygger på «[[:nb:Stokke IL|Stokke IL]]» frå ,  den 19. juni 2019.*
Lom Idrettslag

**Lom Idrettslag** er eit idrettslag heimehøyrande i Lom kommune i Innlandet. Idrettslaget vart skipa 15. desember 1940 og er aktivt med i fotball, ski og ishockey. Lom spelar i kvite trøyer og elles blått.

## Kjelder
*heimeside
Sortland Idrettslag

**Sortland Idrettslag** er eit idrettslag heimehøyrande på Sortland i Nordland fylke. Laget vart skipa 5. november 1916 og er i dag ein rein fotballklubb. Sortland IL spelar i kvite fargar med svarte bukser.

Sortland IL har tidlegare hatt aktivitetar som ski, turn, friidrett og volleyball. Indre usemje om lagsutgifter førte til at friidrettsgruppa braut ut og skipa eige lag i 1988, andre grupper fylgde same viset i 1989.

## Kjelder
*heimeside?
Velling

**Velling** (av norrønt *vellingr*) er ein tynn graut eller tjukk suppe av gryn eller mjøl.
Ein kan laga velling med vatn, mjølk eller  ei liknande væske, og ulike typar korn, som bygg, havre, hirse, kveite, mais og ris, eller andre planteprodukt, som eikenøtter, kastanjar, sago og potet.

## Oversyn

Graut og velling er og har vore ein utbreidd type kvardagskost. Dei gamle grekarane og dei romerske plebeiarane kunne ha det som basiskost med olje, grønsaker og salt fisk til. I eldre norsk kosthald kunne ein eta velling tre-fire gongar dagleg. Ein kunne til dømes eta velling med sild eller flesk. 

I risdyrkande område er risvelling eller rissuppe utbreidd, og finst i ei rekkje variantar. Dei blir ofte kalla *congee*, eit ord avleidd frå tamil. På mandarin heiter retten *zhōu* og på kantonesisk *jūk*. Lokalt kan ein også laga desse rettane med andre kornslag. Risvelling er utbreidd som frukostrett.

I tradisjonelt maisdyrkande område kan ein laga velling av masa, eller maisdeig. Denne retten er kjend som atole og kan serverast varm eller kald.

## Variantar
I norsk mattradisjon har ein laga mange typar velling med meieriprodukt, som myse, saup og surprim.
Klotvelling, kleppvelling, kromvelling eller kleppsuppe er kokt på mjølk og har deigklumpar i.

## Galleri

5837Arroz caldo Tilapia and Pancit 06.jpg|Arroz caldo, filippinsk risvelling med tilapia.
Bouillie de maïs.JPG|Maisvelling i Kamerun.
Ginkgo porridge with assortment of preserved pickles (5227173918).jpg|Risvelling med gingko og tilbehøyr servert vedGrand Hyatt hotell i Guangzhou.
Vendeuse de bouillie de mil 12.jpg|Hirsevelling seld på gata i Ferké i Elfenbeinskysten.
Nordnorske flyktninger (6992400942).jpg|Ei norsk jente får velling og smørbrød ved den svenske grensestasjonen Maunu i desember 1944 etter den tyske tvangsevakueringa av Finnmark.


## Velling i kulturen

Velling er ein typisk fattigmannskost som også ofte blir rekna som god for helsa og fordøyinga. Hippokrates rosa byggvelling som sunnare enn brød.
Ifølgje buddhistisk tradisjon skal Buddha ha anbefalt risvelling som god for kroppen og mot svolt og tørste og  i *Yāgu Sutta*.

I engelskspråkleg kultur er velling &ndash; *gruel* &ndash; særleg kjend frå Charles Dickens sine skildringar frå *[[Oliver Twist]]* (1838), der arbeidshuset der ein huser fattige og foreldrelause har «ein utømeleg tilgang på vatn» og «små mengder havremjøl.» Når Oliver ber om litt meir, blir han straffa. 


Der Breiesser.jpg|'Vellingetaren' (1650-1675) av Jacob Jordaens.
The Writings of Charles Dickens v4 p12 (engraving, cleaned).jpg|*Oliver asking for more*, illustrasjon til Oliver Twist.
Mr Punch wrapped up in blankets in front of the fire, eating Wellcome V0011588.jpg|«Mr Punch wrapped up in blankets in front of the fire, eating gruel and suffering from influenza.» Etter ein illustrasjon av J. Leech for bladet Punch.
Breakfast (Amalia Lindegren) - Nationalmuseum - 17996.tif|*Frukosten* (1866) av Amalia Lindegren.
Bouillie W-A Bouguereau.png|'Vellinga' (*La bouillie*, 1872) av William-Adolphe Bouguereau. 


## Merknadar

## Kjelder

*


**Denne artikkelen bygger på «[[:en:Gruel|Gruel]]» frå ,  den 18. juni 2019.*